b'\n_START_ARTICLE_\nManganov dioksid\n_START_SECTION_\nZgradba\n_START_PARAGRAPH_\nManganov dioksid obstaja v ve\xc4\x8d polimorfnih oblikah in hidrirani obliki. Podobno kot drugi kovinski dioksidi kristalizira v rutilni (tetragonalni) kristalni mre\xc5\xbei (polimorf \xce\xb2-MnO\xe2\x82\x82) s trojno koordiniranim oksidom in oktaedri\xc4\x8dnimi kovinskimi sredi\xc5\xa1\xc4\x8di. Zanj je zna\xc4\x8dilna tudi nestehiometri\xc4\x8dnost zaradi pomanjkanja kisika. Poznavanje zapletene kemije trdnega stanja manganovega dioksida je pomembno na primer za pripravo\xc2\xa0\xc2\xbbsve\xc5\xbeega\xc2\xab\xc2\xa0MnO\xe2\x82\x82 v organskih sintezah.\n_START_SECTION_\nProizvodnja\n_START_PARAGRAPH_\nNaravni manganov dioksid (NMD) vsebuje ne\xc4\x8disto\xc4\x8de in znatno koli\xc4\x8dino manganovega(III) oksida. Za proizvodnjo baterij so zato primerna samo nekatera rudi\xc5\xa1\xc4\x8da, na primer Moanda, Gabon. Zelo \xc4\x8dist manganov dioksid zahteva tudi proizvodnja feritov, zato je zelo pomembna proizvodnja sintetskega manganovega dioksida. Slednji se proizvaja po dveh glavnih skupinah postopkov: kemi\xc4\x8dnih, katerih proizvod je\xc2\xa0\xc2\xbbkemi\xc4\x8dni manganov dioksid\xc2\xab\xc2\xa0(CMD), in elektrolitskih, katerega proizvod je\xc2\xa0\xc2\xbbelekrolitski manganov dioksid\xc2\xab\xc2\xa0(EMD). CMD se uporablja predvsem za proizvodnjo feritov, EMD pa za proizvodnjo baterij.\n_START_SECTION_\nElektrolitski manganov dioksid\n_START_PARAGRAPH_\nEMD se proizvaja z elektrolizo raztopine manganovega sulfata (MnSO\xe2\x82\x84).\n_START_SECTION_\nReakcije\n_START_PARAGRAPH_\nNajpomembnej\xc5\xa1e so njegove redoks reakcije, v katerih lahko nastopa kot oksidant ali kot reducent.\n_START_SECTION_\nUporaba\n_START_PARAGRAPH_\nNajve\xc4\x8d manganovega dioksida, pribli\xc5\xbeno 500.000 ton letno, se porabi za proizvodnjo primarnih cink-ogljikovih (Leclanch\xc3\xa9jevih), cink kloridnih, alkalnih in litijevih baterij. Uporablja se tudi kot anorganski pigment v kerami\xc4\x8dni industriji in industriji stekla.\n_START_SECTION_\nPigment\n_START_PARAGRAPH_\nManganov dioksid je bil ena od prvih naravnih snovi, ki so jih kot pigment vsaj od srednjega paleolitika uporabljali \xc4\x8dlovekovi predniki. Sprva so ga uporabljali za poslikavanje teles, kasneje tudi za poslikavanje jamskih domovanj.\n_START_SECTION_\nNevarnosti\n_START_PARAGRAPH_\nManganov dioksid lahko na \xc4\x8dlove\xc5\xa1ki ko\xc5\xbei pusti made\xc5\xbe, \xc4\x8de je vla\xc5\xbeen ali v heterogeni zmesi, vendar se made\xc5\xbe z nekaj drgnenja zlahka spere.'